माहमौल

माहमौल या माहमोल (अरबी: معمول), एक प्राचीन अरबी भरवां मिठाई या खताई है जो मूलत: खजूर, मेवों जैसे कि पिस्ता या अखरोट और कभी कभार बादाम और अंजीर से बनाई जाती है।  इनका आकार कुछ भी हो सकता है पर अमूमन यह गोल, बीच से उभरे या चपटे आकार में हो सकते हैं। इन्हें विशेष लकड़ी के सांचों से बनाया जाता है और साँचों की अनुपस्थिति में हाथ से भी बनाया जा सकता है। खजूर की भरावन से बने के माहमौलों को अक्सर मेनेनास के नाम से भी जाना जाता है। 

माहमौल को आमतौर पर क्रिसमस, ईस्टर या ईद से कुछ दिन पहले बनाया जाता है, और त्यौहार की छुट्टियों के दौरान इन्हें आने वाले मेहमानों को अरबी कॉफी और चॉकलेट के साथ परोसा जाता है।  यह पूरे अरब जगत में लोकप्रिय है, विशेष रूप से अरब प्रायद्वीप में। 

सन्दर्भ